બસ, કથાકથનની આ સ્ટાઈલ જ ફિલ્મને રેગ્યુલર ક્રાઈમ થ્રિલરથી જુદી પાડે છે. બાકી તો ફિલ્મમાં એ જ બિલ્ડર-ઝૂંપડપટ્ટીનો દાદો-રાજકારણીની મીલીભગત, ખંડણીનું રેકેટ, ખબરી, ડાન્સ બાર, પોલીસ ડિપાર્ટમેન્ટમાં કરપ્શન અને એન્કાઉન્ટર કરતા પોલીસની વાત છે, પણ કથાકથનનું સ્વરૂપ ‘મૉનસૂન શૂટઆઉટ’ને ડિફરન્ટ બનાવે છે. ડિરેક્ટરે મુંબઈ શહેરનો મિજાજ પણ બરાબરનો ઝીલ્યો છે. આ શહેર પોતે અહીં એક પાત્ર છે. બધા જ કલાકારોએ સરસ કામ કર્યું છે.